 Dhanka kale haddii jawaabta aad ka shakisid isla markaasna nafsaddaadu diido inay abwaanka ku mowqif noqoto miyeysan misna jawaabtaadu noqoneynin erayadii kale ee abwaan soomaaliyeed yiri Cishqigu ma dab baa, ma daruur dadaa, ma daad ku qaadoo, badda kugu daraa, taasi oo muujineysa in jawaab rasmi ah aadan u haynin suaashii aheyd waxa uu jaceyl yahay, haddii aadan illowsaneyn erayadii kale ee oraneysay jaceyl waa dhibaatoo waa dhimbil daboo, ku dhegaaya halistee, si kastaba arrintu ha ahaatee waxaa jira xiriirro toos ah oo ka dhexeeya jaceylka iyo suugaanta taasi oo aad ka dheehan karto hor dhaca qormadeenaan, sidoo kale waxaa jira xiriirro aan toos aheyn oo ka dhexeeya suugaanta iyo jaceylka sida hal ku dhegyada dadweynaha caadiga ah u adeegsadaan jaceylka oo macnaheedu tahay erayo qofku iska adeegsada marka uu ka warbixinayo saameynta iyo sifaha jaceylka. 